14 ຄົນເສຍຊີວິດ ຍ້ອນໄພນໍ້າຖ້ວມ ທີ່ຈີນ
ໄພນໍ້າຖ້ວມໃນຈີນ ເອົາຊີວິດປະຊາຊົນໄປ 14 ຄົນ ແລະຫລາຍໝື່ນຄົນ ຕົກເປັນອົບພະຍົບ.
ສື່ມວນຊົນແຫ່ງລັດຂອງຈີນກ່າວວ່າ ປະຊາຊົນເສຍຊີວິດ 14 ຄົນແລະຫລາຍໝື່ນຄົນໄດ້ຖືກ ອົບພະຍົບຍ້ອນໄພນໍ້າຖ້ວມໃນພາກຕາເວັນຕົກສຽງໃຕ້ຂອງຈີນ ອົງການຂ່າວຊິນຫົວກ່າວໃນວັນອັງຄານມື້ນີ້ວ່າ ປະຊາຊົນ 35 ຄົນຫາຍສາບສູນແລະອີກ 3 ພັນຄົນກໍາລັງຕົກຄ້າງຢູ່ໃນພຽງເມືອງດຽວຂອງແຂວງ Guizhou ແລະເວົ້າຕໍ່ໄປວ່າ ປະຊາ ຊົນ 45 ພັນຄົນໄດ້ຖືກບັງຄັບໃຫ້ຍົກຍ້າຍອອກຈາກບ້ານເຮືອນໃນເມືອງ Wangmo ອົງການຂ່າວດັ່ງກ່າວຍັງເວົ້າຕື່ມວ່າ ຝົນຕົກໜັກ ໄດ້ສຸເອົາພວກຍານພາຫະນະຫລາຍກວ່າ 500 ຄັນໃຫ້ໄຫລໜີໄປນໍານໍ້າ ເຮັດບ້ານເຮືອນ 100 ຫລັງພັງທະລາຍລົງ ທໍາລາຍຖະໜົນ ຫົນທາງພ້ອມທັງຂົວຫລາຍແຫ່ງ ແລະສ້າງຄວາມເສຍຫາຍໃຫ້ແກ່ຜົນລະປູກໃນເນື້ອທີ່ ຫລາຍກວ່າ 5 ພັນເຮັກຕາ ຝົນຕົກໜັກ ທີ່ໄດ້ເລີ້ມຂຶ້ນໃນທ້າຍສັບປະດາຜ່ານມາ ໄດ້ຊ່ອຍບັນເທົາພວກຊາວບ້ານຊາວ ເມືອງແລະຊາວໄຮ່ຊາວນາຢູ່ໃນພາກກາງແລະເຂດລຸ່ມແມ່ນໍ້າຢັງຊີ ທີ່ໄດ້ປະສົບກັບໄພແຫ້ງ ແລ້ງຮ້າຍແຮງທີ່ສຸດໃນຮອບຫລາຍທົດສະວັດຜ່ານມາ ທາງການຈີນກ່າວວ່າ ລະດູຝົນໃນຍາມຮ້ອນໄດ້ມາຮອດມາເຖິງຖືກຍາມພໍດີ ເພື່ອຊ່ອຍ ພວກຊາວໄຮ່ຊາວນາທີ່ກໍາລັງທໍາການປູກເຂົ້າ ແຕ່ກໍຍັງຄາດກັນວ່າຈະໄດ້ຮັບຄວາມເສຍ ຫາຍທາງດ້ານເສດຖະກິດທີ່ຮ້າຍແຮງຢູ່